google/wiki40b huggingface dataset:
Νικόλαος Μαλλιάκας

Νομική σταδιοδρομία

Ξεκίνησε να δικηγορεί στη Λάρισα και εν συνεχεία εργάστηκε στην Αθήνα, με ειδίκευση σε αστικά και διοικητικά ζητήματα. To 1936 έγινε δικηγόρος παρά Αρείω Πάγω. Με τον ΕΔΕΣ ανέπτυξε αντιστασιακή δράση. Όντας συνεργάτης του Γεωργίου Παπανδρέου, συνελήφθη από τον ΕΛΑΣ το 1944 και καταδικάστηκε σε θάνατο λόγω του κινήματος.

Πολιτική σταδιοδρομία

Εξελέγη βουλευτής Λέσβου αρχικά με το Δημοκρατικό Σοσιαλιστικό Κόμμα το 1946 και επανεξελέγη τα έτη 1952 με τον Ελληνικό Συναγερμό και με το Κόμμα Φιλελευθέρων το 1956. Έπειτα εξελέγη βουλευτής με την Ένωση Κέντρου το 1961, 1963 και το 1964. Υπηρέτησε στην κυβέρνηση Παπανδρέου ως υφυπουργός Γεωργίας, από τις 18 Φεβρουαρίου 1964 ως τις 15 Ιουλίου 1965. Πέθανε στις 31 Ιουλίου 1984 και κηδεύτηκε την επομένη από τον ιερό ναό Αγίων Θεοδώρων στο Πρώτο Νεκροταφείο Αθηνών. Σύζυγός του ήταν η Παυλίνα Σταΐκου, με την οποία απέκτησε τρία παιδιά, τον Γιώργο, την Όλυ και την Ανθή.
Κόσμος 147

Αποστολή

Είχε αριθμό σειράς N15001-06 και εκτοξεύτηκε με πύραυλο Βοστόκ-2 από το κοσμοδρόμιο του Πλεσέτσκ στις 13 Μαρτίου 1967 (12:10:23 UTC). Αφού μπήκε επιτυχώς σε τροχιά του δόθηκε η ονομασία "Κόσμος 147", η διεθνής ονομασία 1967-022A και ο αριθμός 2710 στον Κατάλογο Δορυφόρων.
Ο Κόσμος 147 παρέμεινε σε χαμηλή περιγήινη τροχιά για οκτώ ημέρες. Την 21η Μαρτίου 1967 (06:29 UTC) η κάψουλα επανεισόδου του, στην οποία βρίσκονταν το φωτογραφικό φιλμ, επέστρεψε στην Γη.  Εξ αιτίας κάποιου προβλήματος που δεν έχει κοινοποιηθεί, η αποστολή θεωρήθηκε μερικώς ανεπιτυχής.
Τζόι Μπελαντόνα

Βιογραφία

Ο Μπελαντόνα γεννήθηκε το 1960 από πατέρα Ιταλόαμερικάνικης καταγωγής και μητέρα Ινδιάνικης καταγωγής. Οι κύριες μουσικές του επιρροές κατά τα εφηβικά του χρόνια ήταν συγκροτήματα της κλασικής ροκ μουσικής όπως οι Led Zeppelin και οι Beatles, αλλά και progressive συγκροτήματα όπως οι Rush και οι Kansas.
Έγινε μέλος των Anthrax το 1984 κυκλοφορώντας μαζί τους το "Spreading the Disease" την επόμενη χρονιά. Ακολούθησε το χρυσό "Among the Living" το 1987, μπαίνοντας στο Top-100 του Billboard για πρώτη φορά, κάτι που επανέλαβαν τα "State of Euphoria" (1988) και "Persistence of Time" (1990). Σε αυτό το διάστημα συμμετείχε στην cult ταινία "Pledge Night", της οποίας την μουσική ηχογράφησαν οι Anthrax. Κατά τη διάρκεια της συνεργασίας του με τους Anthrax, το συγκρότημα προτάθηκε τρεις φορές για Βραβείο Γκράμι, ψηφίστηκε # 1 Heavy Metal τραγουδιστής για δύο συνεχόμενες χρονιές από το περιοδικό "Metal Forces" και τραγούδησε τον εθνικό ύμνο των Ηνωμένων Πολιτειών στο Madison Square Garden και το Metro Dome της Μινεσότα σε αγώνες του NBA και του NFL.
To 1992, ο Μπελαντόνα αποχώρησε από το συγκρότημα σχηματίζοντας τους Belladonna οι οποίοι κυκλοφόρησαν το ομωνυμο ντεμπούτο τους στις 18 Ιουλίου 1995. Ακολούθησε το "Spells of Fear" τον Ιανουάριο του 1999 με ιδιαίτερα αρνητικές κριτικές λόγω κάκιστης παραγωγής και μετριότατης απόδοσης. Το 2003 κυκλοφόρησε το "Belladonna 03" και την επόμενη χρονιά ακολούθησε η αρχειακή κυκλοφορία "Artifacts".
Το 2005, επέστρεψε στους Anthrax περιοδεύοντας μαζί τους για τον επόμενο χρόνο πριν αποχωρήσει και πάλι. Το 2010, επέστρεψε για δεύτερη φορά στο συγκρότημα, περιοδεύοντας με τους "Big Four" και κυκλοφορώντας το άλμπουμ "Worship Music", το οποίο σκαρφάλωσε στο # 12 των αμερικάνικων τσαρτ και το επιτυχημένο ΕΡ "Anthems".
Ναυτική Βάση Ευάγγελος Φλωράκης

Η Ναυτική Βάση Ευάγγελος Φλωράκης είναι κυπριακή ναυτική βάση που βρίσκεται στη νότια ακτή του νησιού δίπλα στη βιομηχανική περιοχή του Βασιλικού και τις εγκαταστάσεις παραγωγής ενέργειας, μεταξύ Λεμεσού και Λάρνακας. Πριν από τις 11 Ιουλίου 2011 ήταν η κεντρική βάση της διοίκησης τουπολεμικού Ναυτικού της Κύπρου. Η διοίκηση της βάσης ήταν υπεύθυνη για την εποπτεία σε όλες τις ναυτικές εγκαταστάσεις στην ξηρά και του σχετικού προσωπικού. 
Η βάση πήρε το όνομα της από τον υποστράτηγο Ευάγγελο Φλωράκη,  επικεφαλής της Κυπριακής Εθνικής Φρουράς, ο οποίος σκοτώθηκε σε ατύχημα με ελικόπτερο, τον Ιούλιο του 2002. Πριν από τη μετονομασία ήταν γνωστή ως Ναυτική Βάση Μαρί.
Στις 11 Ιουλίου έγινε στη βάση ισχυρή έκρηξη, κατά την οποία σκοτώθηκαν ο διοικητής της βάσης Λάμπρος Λάμπρου και ο επικεφαλής του Κυπριακού Ναυτικού, Ανδρέας Ιωαννίδης, μαζί με άλλα 11 άτομα.
Μπακί

Η ζωή του

Ο Μπακί γεννήθηκε σε μια φτωχή οικογένεια στην Χαλάστρα. Ο πατέρας του ήταν μουεζίνης στο Τζαμί Φατίχ. Αρχικά η οικογένειά του τον έβαλαν να μαθητεύσει ως κατασκευαστής ιπποσκευών, αλλά αυτός συχνά έφευγε από τη δουλειά για να παρακολουθήσει μαθήματα στο παραπλήσιο σχολείο. Στο τέλος η οικογένειά του του επέτρεψε να παρακολουθήσει το σχολείο. Ο Μπακί ήταν καλός μαθητής, και παρακολούθησε τις διαλέξεις πολλών διασήμων λεκτόρων της εποχής του. Κατά τη διάρκεια των σχολικών του χρόνων άρχισε να μορφοποιείται το ταλέντο του και ενδιαφέρον του για την ποίηση, βοηθούμενος σε μεγάλο βαθμό από τον καθιερωμένο ποιητή Ζατί (Zâtî) (1471 - 1548). Μετά την ολοκλήρωση του σχολείου, διορίστηκε σε διάφορες θέσεις - γενικά ως καδής ή Ισλαμικός δικαστής - στην Οθωμανική γραφειοκρατεία. Ο Μπακί πέθανε στην Κωνσταντινούπολη το έτος 1600. 
Ο Μπακί ήταν πάντα κοντά στο Οθωμανικό παλάτι, κυρίως κατά τη διάρκεια της βασιλείας του Σουλεϋμάν Α', με τον οποίο διατηρούσε καλές σχέσεις. Κατά τη διάρκεια των επακόλουθων βασιλείων του Σελίμ Β' και Μουράντ Γ', παρέμεινε κοντά στο παλάτι και τις κρατικές υποθέσεις, και έγινε επίκεντρο του ενδιαφέροντος τόσο του κοινού όσο και του παλατιού.

Έργα

Ο Μπακί έζησε κατά τη διάρκεια της ακμής της Οθωμανικής Αυτοκρατορίας, γεγονός που επηρέασε πολύ την ποίησή του. Βασικά θέματα της ποίησής του είναι η αγάπη, η χαρά του να ζεις και η φύση. Αν και δεν εντοπίζεται σχεδόν καμί Σούφι επιρροή στην ποίησή του - πράγμα που συμβαίνει σε άλλους ποιητές της Οθωμανικής περιόδου - η σύλληψη της αγαάπης όπως αποκαλύπτεται στην ποίησή του δεν είναι εντελώς διαφορετική από την Σούφι αντίληψη. 
Ο Μπακί έγραψε σχετικά μικρό αριθμό έργων κατά τη διάρκεια της ζωής του, καθώς πάντα διεκήρυσσε πως ήθελε να κάνει έργα μεγάλα σε ποιότητα και όχι σε ποσότητα. Ένα από τα πλέον φημισμένα έργα του είναι το Mersiye-i Hazret-i Süleymân Hân (مرشيه ﺣﻀﺮت سليمان خان) ("Ελεγεία για την Εξοχότητά Του Σουλεϋμάν Χαν"), το οποίο συγκαταλέγεται στα πιο διάσημα ελεγειακά έργα της Τουρκικής λογοτεχνίας.
Nobody's Perfect (album)

Αρχική έκδοση (1988)

1. Highway Star (Blackmore, Gillan, Glover, Lord, Paice) - 6:10

2. Strange Kind of Woman (Blackmore, Gillan, Glover, Lord, Paice) - 7:34

3. Perfect Strangers (Blackmore, Gillan, Glover) - 6:25

4. Hard Lovin' Woman (Blackmore, Gillan, Glover) - 5:03

5. Knockin' at your Back Door (Blackmore, Gillan, Glover) - 11:26

6. Child in Time (Blackmore, Gillan, Glover, Lord, Paice) - 10:35

7. Lazy (Blackmore, Gillan, Glover, Lord, Paice) - 5:10

8. Black Night (Blackmore, Gillan, Glover, Lord, Paice) - 6:06

9. Woman from Tokyo (Blackmore, Gillan, Glover, Lord, Paice) - 4:00

10. Smoke on the Water (Blackmore, Gillan, Glover, Lord, Paice) - 7:46

11. Hush (South) - 3:30

Επανέκδοση (1999)

CD 1

1. Highway Star (Blackmore, Gillan, Glover, Lord, Paice) - 6:10

2. Strange Kind of Woman (Blackmore, Gillan, Glover, Lord, Paice) - 7:34

3. Dead or Alive (Blackmore, Gillan, Glover) - 7:05

4. Perfect Strangers (Blackmore, Gillan, Glover) - 6:25

5. Hard Lovin' Woman (Blackmore, Gillan, Glover) - 5:03

6. Bad Attitude (Blackmore, Gillan, Glover, Lord) - 5:30

7. Knockin' at your Back Door (Blackmore, Gillan, Glover) - 11:26
CD 2

8. Child in Time (Blackmore, Gillan, Glover, Lord, Paice) - 10:35

9. Lazy (Blackmore, Gillan, Glover, Lord, Paice) - 5:10

10. Space Truckin' (Blackmore, Gillan, Glover, Lord, Paice) - 6:02

11. Black Night (Blackmore, Gillan, Glover, Lord, Paice) - 6:06

12. Woman from Tokyo (Blackmore, Gillan, Glover, Lord, Paice) - 4:00

13. Smoke on the Water (Blackmore, Gillan, Glover, Lord, Paice) - 7:46

14. Hush (South) - 3:30
Grand Theft Auto 2

Τρόπος παιχνιδιού

Το Grand Theft Auto 2 έχει την ίδια εναέρια άποψη του πρώτου Grand Theft Auto, καθώς και τον ίδιο τύπο τηλεφωνητών και κλοπής αυτοκινήτων. Ο παίκτης έχει τη δυνατότητα να εξερευνήσει τις πόλεις με τα πόδια ή σε διάφορα οχήματα. Ο στόχος είναι να επιτευχθεί ένα συγκεκριμένο αποτέλεσμα. Με την επίτευξη αυτού του στόχου ο παίκτης μπορεί να προχωρήσει στο επόμενο επίπεδο. Κάνοντας αποστολές επιβραβεύει στον  παίκτη να περισσότερα σημεία από οποιαδήποτε άλλη μέθοδο, αλλά δεν είναι απαραίτητο για την ολοκλήρωση του παιχνιδιού.
Ένα νέο στοιχείο που εμφανίστηκε στο Grand Theft Auto 2 είναι ο παίκτης να κάνει αποστολές για ξεχωριστές συμμορίες, εκ των οποίων υπάρχουν δύο νέες συμμορίες για καθένα από τα τρία επίπεδα του παιχνιδιού, και μία φατρία η οποία είναι παρούσα σε όλα τα επίπεδα. Απασχολώντας από μια συμμορία μπορεί να προκαλέσει δυσπιστία από τους άλλους (δουλεύοντας για τη συμμορία Νο 1 επιβαρύνεται με την οργή της συμμορίας Νο 2, δουλεύοντας για τη συμμορία Νο 2 θα προκαλέσει εχθρότητα με την συμμορία Νο 3 κλπ.).
Στο πρώτο Grand Theft Auto, μόνο η αστυνομία επιδιώκει τον παίκτη, ενώ στο Grand Theft Auto 2 οι ομάδες SWAT (4 Copheads) εισήχθη στο κέντρο της πόλης, ενώ ειδικοί πράκτορες (5 Copheads) και ο στρατός (6 Copheads) εισάγονται στον οικιακό και των βιομηχανικών περιοχών. Αυτά τα πρόσθετα είδη επιβολής του νόμου αρχίζουν να κυνηγούν τον παίκτη ως επιθυμητό αυξάνοντας το επίπεδο του. Το επιθυμητό επίπεδο αντιπροσωπεύεται από τις εικόνες του κεφαλιού ενός αστυνομικού, και διαφέρουν μεταξύ των εκδόσεων των Windows και του PlayStation.
Το Grand Theft Auto 2 έχει τέσσερις λειτουργίες πολλαπλών παικτών: Deathmatch, Team Deathmatch, Tag και Race. Υπάρχουν επίσης τρένα στην έκδοση των Windows όπου οι παίκτες μπορούν να οδηγήσουν.

Υπόβαθρο

Το Grand Theft Auto 2 τοποθετείται σε έναν απροσδιόριστο χρόνο σε μια ρετροφουτουριστική πόλη η οποία αναφέρεται μόνο ως "Anywhere, USA", αλλά το εγχειρίδιο του παιχνιδιού χρησιμοποιεί τη φράση "τρεις εβδομάδες στο μέλλον". Φανταστικές ημερολογιακές εγγραφές στην ιστοσελίδα του Grand Theft Auto 2 δείχνουν το έτος να είναι το 2013, αλλά οι αναφορές στο παιχνίδι δείχνουν ότι το παιχνίδι τοποθετείται στο 1999.
Η πόλη διαιρείται σε τρία επίπεδα, ή και "περιοχές". Το πρώτο επίπεδο, Downtown, είναι ένα κομβικό σημείο επιχειρηματικής δραστηριότητας, καθώς και ο τόπος ενός μεγάλου ψυχιατρικού ιδρύματος και το πανεπιστήμιο. Η δεύτερη περιοχή, το Residential District, περιέχει τη φυλακή της πόλης, ένα πάρκο ρυμουλκούμενο με ένα μπαρ βασισμένο στον Έλβις Πρίσλεϊ με όνομα "Disgracelands", ένα εμπορικό κέντρο και ένα τεράστιο υδροηλεκτρικό σταθμό. Ο τρίτος και τελευταίος τομέας είναι η Βιομηχανική Περιοχή κατέχει ένα μεγάλο λιμάνι, ένα εργοστάσιο συσκευασίας κρέατος, ένα πυρηνικό εργοστάσιο και ένα ναό Κρίσνα.
Μαίρη Αρώνη

Βιογραφία

Γεννήθηκε στην Αθήνα στις 29 Δεκέμβριου του 1916 και πέθανε στις 16 Ιουλίου 1992. Κόρη του καθηγητή της Μεγάλης του Γένους Σχολής, Λέανδρου Αρβανιτάκη,  ήταν πτυχιούχος πιάνου και απόφοιτος της Δραματικής Σχολής του Εθνικού Θεάτρου, μαθήτρια του Φώτου Πολίτη και αριστούχος στην απαγγελία και φωνητική. Aποφοίτησε το 1933. Ένα χρόνο μετά νυμφεύθηκε το Θεόδωρο Αρώνη, επίσης ηθοποιό.
Πρώτη επαγγελματική εμφάνιση στο θέατρο έκανε με το θίασο της Μαρίκας Κοτοπούλη το 1935 σε ηλικία 19 ετών. Το 1941, σε ηλικία 25 χρονών, γίνεται από τις νεότερες πρωταγωνίστριες της εποχής στο θίασο του Κώστα Μουσούρη και το 1944 γίνεται συν-θιασάρχης, πρώτα με τον Δημήτρη Χορν και έπειτα και με την ξαδέρφη της, Βάσω Μανωλίδου. Το 1946 εντάσσεται στο δυναμικό του Εθνικού Θεάτρου ερμηνεύοντας τους πρωταγωνιστικούς ρόλους σε μια σειρά έργων του παγκόσμιου ρεπερτορίου, όπως στο «Άνθρωπος και υπεράνθρωπος» του Σω, στη «Στρίγκλα που έγινε αρνάκι» του Σαίξπηρ, στη «Λοκαντιέρα» του Γκολντόνι, κ.α. Από το 1950 και για τα επόμενα 4 χρόνια θα συνεχίσει την πορεία της στο ελεύθερο θέατρο, συνεργαζόμενη με τον Δημήτρη Ροντήρη στον θίασό του «Ελληνική σκηνή», αλλά και με την Βάσω Μανωλίδου. Το 1954 θα επιστρέψει στο Εθνικό θέατρο, για να μείνει μέχρι το 1958. Εκεί θα ερμηνεύσει για πρώτη φορά Αριστοφάνη, τις κωμωδίες «Εκκλησιάζουσες» και «Λυσιστράτη», έργα που θα σφραγίσει με το παίξιμό της. Από το 1958 θα ξαναγυρίσει στο ελεύθερο θέατρο, για να το εγκαταλείψει οριστικά το 1963. Από τότε και μέχρι την τελευταία της εμφάνιση στη σκηνή το 1982 θα παίζει στο Εθνικό θέατρο. Θα ερμηνεύσει όλους σχεδόν τους κλασικούς ρόλους του παγκόσμιου δραματολογίου, από την Βαρβάρα Σταυρόγκιν στο έργο του Ντοστογιέφσκυ «Δαιμονισμένοι» και την βασίλισσα Ελισάβετ στο έργο του Σίλλερ «Μαρία Στούαρτ» μέχρι την Σεραφίνα ντέλλε Ρόζε στο έργο του Τένεσι Ουίλιαμς «Τριαντάφυλλο στο στήθος» και την Ειρήνη Νικολάγιεβνα Αρκάντινα στο έργο του Τσέχωφ, «Ο γλάρος». 
Εκτός όμως της θεατρικής της παρουσίας στο αθηναϊκό κοινό έκανε και πολλές περιοδείες στο εξωτερικό με αντίστοιχες παραστάσεις, όπως στο Φεστιβάλ των Εθνών (Παρίσι 1957), Μέση Ανατολή (1958), Λονδίνο (1967), Πολωνία, Ουγγαρία (1969), Ιαπωνία (1972). 
Αλλά και στον κινηματογράφο η παρουσία της κρίθηκε πολύ έντονη έτσι που να δηλώνει τακτικά η ίδια ότι "δε θυμόταν ποτέ να είχε χρόνο ελεύθερο". Ιδιαίτερα σε ρόλους μητέρας ή πεθεράς δημοφιλών ηθοποιών ήταν ασύγκριτη. Από δε το 1968 είχε αναλάβει καθηγήτρια της Δραματικής Σχολής του Εθνικού Θεάτρου.  

Η Μαίρη Αρώνη υπήρξε επίσης επίτιμος δημότης της Ρόδου, τιμήθηκε με το Χρυσό Σταυρό Ευποιίας (1958) από το Βασιλέα Παύλο και το 1966 με το Μέγα Ταξιάρχη από το Βασιλέα Κωνσταντίνο Β', καθώς και με άλλες διακρίσεις κυρίως από τη Μέση Ανατολή (Κυβερνήσεων και Πατριαρχείων). Η εκτίμηση που έτρεφε κυρίως το θεατρόφιλο κοινό στο πρόσωπό της για το πλούσιο "τάλαντον" και την ευσυνείδητη επίδοσή της υπήρξε μεγάλη.
Μιλούσε γαλλικά και αγγλικά και ήταν μόνιμη κάτοικος Καλαμακίου Παλαιού Φαλήρου (Αθήνα), αν και τελευταία παραθέριζε σε βόρειο παράλιο δήμο της Αττικής.
Πέθανε, στον ύπνο της, τα ξημερώματα της 16ης Ιουλίου 1992.
Τίβατ

Ονομασία

Στην σερβική και μαυροβουνιακή γλώσσα η πόλη ονομάζεται Tivat / Тиват. Στην ιταλική και βενετική γλώσσα ονομάζεται Teodo, όνομα που προέρχεται από το αρχαίο ελληνικό Θείοδος.

Ιστορία

Αρχαιολογικά ευρήματα δείχνουν ότι η περιοχή είχε κατοικηθεί από τους προϊστορικούς χρόνους. Κατά την αρχαιότητα φαίνεται να υπήρχαν διάφοροι ελληνικοί και ρωμαϊκοί οικισμοί. Ανάμεσα στα ευρήματα υπάρχουν τάφοι και επιτύμβιες στήλες.
Το Τίβατ βρισκόταν υπό τον ενετικό έλεγχο από το 1420 ως το 1797. Αυτή την περίοδο απόλαυσε οικονομική ανάπτυξη που προσέλκυσε πολλούς Σέρβους πρόσφυγες της Οθωμανικής Αυτοκρατορίας, όμως δοκιμάστηκε από τις συνεχείς τουρκικές επιθέσεις. Ορισμένα ενετικά κτίρια διατηρούνται ανέπαφα ακόμα και σήμερα.
Το 1797 είναι το έτος που θα σταματήσει η ενετική κυριαρχία στην πόλη. Έπειτα, αφού περάσει στον έλεγχο διάφορων άλλων αρχών, θα παραμείνει υπό Αυστριακή κυριαρχία για πάνω από 100 έτη. Το δεύτερο μισό του 19ου αιώνα θα ξεκινήσει μια ταχεία ανάπτυξη του Τίβατ, με τη δημιουργία μικρών βιομηχανιών.
Το 1918 το Τίβατ, και όλη η γύρω περιοχή, θα ενταχθούν στο Βασίλειο των Σέρβων, Κροατών και Σλοβένων, την μετέπειτα Γιουγκοσλαβία. Κατά τη διάρκεια του Β΄ Παγκοσμίου Πολέμου, το 1941, η πόλη θα πέσει στα χέρια των Γερμανών και των Ιταλών. Η απελευθέρωσή της θα συμβεί τον Νοέμβριο του 1944, από Γιουγκοσλάβους Παρτιζάνους. Τα μεταπολεμικά χρόνια θα ξεκινήσει μια νέα ανάπτυξη της πόλης, με κύριο μοχλό τον τουρισμό.

Γεωγραφία

Το Τίβατ βρίσκεται στο εσωτερικό του Κόλπου του Κότορ και νότια του Όρους Βρμάτς. Στο εξωτερικό τμήμα, της πόλης, όπου τοποθετείται το αεροδρόμιό της, το έδαφος είναι εύφορο και πεδινό. Το Τίβατ απέχει 17 χιλιόμετρα από το Κότορ, 19 χιλιόμετρα από το Χέρτσεγκ Νόβι, 23 χιλιόμετρα από τη Μπούντβα, 80 χιλιόμετρα από το Ντουμπρόβνικ και 90 χιλιόμετρα από την Ποντγκόριτσα.
Η γεωγραφική θέση της πόλης, το κλίμα και τα φυσικά τοπία, αποτελούν ελκυστικό τουριστικό προορισμό. Με το ήπιο μεσογειακό κλίμα, την αειθαλή και πλούσια χλωρίδα, τις ηλιόλουστες ημέρες και την ήρεμη θάλασσα του κόλπου, το Τίβατ, είναι εξίσου κατάλληλο για τις καλοκαιρινές και χειμερινές διακοπές.

Τουρισμός

Ως ένα δημοφιλές τουριστικό θέρετρο, το Τίβατ, αποτελεί σημαντικό κέντρο ναυτικού τουρισμού της περιοχής. Την καλοκαιρινή περίοδο, διοργανώνονται διάφορα πολιτιστικά φεστιβάλ.
Από το 1971 ο αερολιμένας του Τίβατ συνεισφέρει στον τομέα του τουρισμού. Στο λιμάνι της πόλης υπάρχει η πολυτελής μαρίνα Πόρτο Μοντενέγκρο, η οποία θεωρείται ως η μεγαλύτερη της χώρας.

Μεταφορές

Το Τίβατ συνδέεται οδικώς με το υπόλοιπο Μαυροβούνιο μέσω της Αδριατικής Οδού, ενός σύγχρονου αυτοκινητοδρόμου διπλής λωρίδας κυκλοφορίας. Ακτοπλοϊκώς συνδέεται με πλοία με το Χέρτσεγκ Νόβι.
Το αεροδρόμιο απέχει 3 χιλιόμετρα από το κέντρο της πόλης. Πρόκειται για το μεγαλύτερο αεροδρόμιο του Μαυροβουνίου, παρόλο που το Αεροδρόμιο της Ποντγκόριτσας είναι πιο σύγχρονο.
Άρλα Αχαΐας

Ιστορία

Η Άρλα άγνωστο πότε κατοικήθηκε πρώτη φορά, το τοπωνύμιο υπήρχε πριν την κατάκτηση της Πελοποννήσου το 1204 από τους Φράγκους με το όνομα Άρουλα. Αναφέρεται κατά την φραγκοκρατία ότι ανήκε στην Βαρωνία Πατρών και ότι αγοράστηκε από τον αυθέντη των Πατρών για να δοθεί στον Φράγκο ηγεμόνα της Βαρονίας.
Το χωριό αναφέρεται με την ονομασία "Άρουλα" μέχρι το 1700 περίπου, όταν αρχίζει σε διάφορα έγγραφα να αναφέρεται σαν Άρλα, όνομα το οποίο επικράτησε. Το όνομα Άρουλα έχει πολλές εκδοχές για την προέλευση του: ο Κώστας Τριανταφύλλου αναφέρει ότι προέρχεται είτε εκ του Βυζαντινού άρουλα = φωκίων, ή εκ του επίσης βυζαντινού αρούλα=αρεούδια=Βελανιδιές, είτε είναι σλαβικής, λατινικής και αρβανίτικης προέλευσης, ακόμα και οθωμανικής.
Στην διάρκεια της Φραγκοκρατίας στην Άρλα χτίστηκε και κάστρο για τον έλεγχο της περιοχής, το Αιγυπτόκαστρο. Κατά την πρώτη Ενετοκρατία το 1703 η Άρλα δόθηκε από τους Ενετούς τιμάριο στην οικογένεια Λογοθέτη από την Ζάκυνθο. Το τιμάριο δόθηκε σαν ανταμοιβή για τις υπηρεσίες της οικογένειας στον Ενέτο-τουρκικό πόλεμο. Ο παρακείμενος οικισμός Λογοθέτης οφείλει την ονομασία του σε αυτήν την παλιά οικογένεια. Ο Λεωνίδας Ζώης αναφέρει ότι το τιμάριο δόθηκε στον Αντώνιο-Ευστάθιο Λογοθέτη, όπου μαζί του δόθηκε και ο τίτλος του κόμη. Ο Λογοθέτης αυτός είχε διακριθεί σε μάχες κατά των Οθωμανών στην Πελοπόννησο το 1686 ενώ είχε τιμηθεί και με το παράσημο του Αγίου Μάρκου.
Το 1710 αναφέρεται σε κατάσταση σιτηρών που παράγονται στην Άρλα, όπου μεταξύ άλλων αναφέρεται ότι έχει 50 καλύβες. Ο Πουκεβίλ το 1816 το αναφέρει με το όνομα Avla και 25 οικογένειες, όλες ελληνικές.
Μετά την επανάσταση του 21 στην Άρλα αλλά και στην ευρύτερη περιοχή κατέβαιναν για τον χειμώνα ποιμένες με τα κοπάδια τους από την Βλασία και το Βραχνί των Καλαβρύτων, αρκετοί από αυτούς μετά από χρόνια εγκαταστάθηκαν μόνιμα στην περιοχή.
Το 1950 κατασκευάστηκε η πλατεία του χωριού και διανοίχτηκε ο δρόμος για διέρχονται οχήματα και λεωφορεία.

Διοικητική ιστορία

Το 1835 με την δημιουργία των δήμων έγινε χωριό του τότε Δήμου Δύμης έως το 1912.
Το 1912, με το ΦΕΚ 256Α - 28/08/1912, αποτέλεσε οικισμό της Κοινότης Φωσταίνης μαζί με την Φώσταινα έως το 1927. Το 1927, με το ΦΕΚ 187Α - 06/09/1927, αποσπάστηκε από την κοινότητα Φωσταίνης και αποτέλεσε ανεξάρτητη κοινότητα σαν Κοινότητα Άρλας· το 1940 προστέθηκε στην κοινότητα και ο οικισμός Ροβιανίτης.
Το 1998 με το Σχέδιο Καποδίστριας έγινε δημοτικό διαμέρισμα του Δήμου Ωλενίας έως το 2010 που έγινε δημοτική ενότητα του Δήμου Δυτικής Αχαΐας.
Χάννο Πέβκουρ

Πρώτα χρόνια

Ο Πέβκουρ αποφοίτησε από το Λύκειο Γιάρβα-Γιάανι και σπούδασε νομική στην Σχολή Οικονομικών του Ταλίν και στο Πανεπιστήμιο του Ταρτού. Μέχρι το 2000, ο Πέβκουρ εργάστηκε ως δικηγόρος.

Πολιτική καριέρα

Από το 2000 έως το 2005, ο Πέβκουρ εργάστηκε στην Κυβέρνηση της Επαρχίας της Πόλης Νόμμε, πρώτα ως Διοικητικός Γραμματέας και αργότερα ως Επικεφαλής της Επαρχίας της Πόλης. Από το 2005 έως το 2007, ήταν στο δημοτικό συμβούλιο του Ταλίν και υπηρέτησε ως σύμβουλος του Υπουργού Δικαιοσύνης. Από το 2007 έως το 2009, ο Πέβκουρ ήταν μέλος του 11ου Ριιγκικόγκου και επίσης μέλος του Διοικητικού Συμβουλίου του Νόμμε. 
Στις 23 φεβρουαρίου 2009, ο Πέβκουρ αντικατέστησε την Μάρετ Μαριπούου ως Υπουργός Κοινωνικών Υποθέσεων, αφού η Μαριπούου αποφάσισε να παραιτηθεί λόγω ενός σκανδάλου που προκλήθηκε από την ανικανότητα του Υπουργείου να παραδώσει τις συντάξεις στο σπίτι και λόγω μη έγκαιρης πρόνοιας.
Στις 10 Δεκεμβρίου 2012, ο Πέβκουρ διορίστηκε ως Υπουργός Δικαιοσύνης. 
Από το 2014 έως το 2016, ο Πέβκουρ ήταν Υπουργός Εσωτερικών στην κυβέρνηση του Τάαβι Ρούιβας. 

Προσωπική ζωή

Ο Χάννο Πέβκουρ είναι παντρεμένος και έχει δύο παιδιά, ένα αγόρι και ένα κορίτσι.
1510 Σαρλουά

Φυσικά χαρακτηριστικά

Η μέση διάμετρος του Σαρλουά εκτιμάται σε 23,8 ± 2,8 χιλιόμετρα. O φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,1033. Ο Σαρλουά περιστρέφεται γύρω από τον εαυτό του μία φορά κάθε περίπου 5 ως 8 ώρες.
Άνω Χώρα Αιτωλοακαρνανίας

Ιστορικά στοιχεία

Η Άνω Χώρα υπήρξε κεφαλοχώρι της ορεινής Ναυπακτίας και κύριο διοικητικό και πνευματικό κέντρο της περιοχής. Κατά την περίοδο της τουρκοκρατίας στην Άνω Χώρα λειτούργησε η μοναδική οργανωμένη σχολή της ορεινής Ναυπακτίας, η οποία αναφέρεται ως Σχολή της Λομποτινάς. Η σχολή λειτούργησε υπό την προστασία των Καναβαίων, παλιάς εύπορης Βυζαντινής οικογένειας, που αργότερα υπήρξαν κοτζαμπάσηδες στην περιοχή των Κραβάρων. Στη σχολή φοίτησε για δύο χρόνια ο Κοσμάς ο Αιτωλός. Στο διάστημα αυτό δάσκαλος στη σχολή ήταν ο μοναχός Ανανίας Δερβισιάνος.
Μετά την ίδρυση του Ελληνικού κράτους η Άνω Χώρα υπήρξε πρωτεύουσα του τοπικού δήμου της περιοχής, του Δήμου Αποδοτίας, ο οποίος λειτούργησε αρχικά στο διάστημα 1835 - 1912. Το 1912 ο δήμος καταργήθηκε και η Άνω Χώρα έγινε έδρα της ομώνυμης κοινότητας. Το 1996 επανασυστάθηκε ο δήμος Αποδοτίας με έδρα του πάλι την Άνω Χώρα. Ο δήμος καταργήθηκε για δεύτερη φορά το 2011 με το πρόγραμμα Καλλικράτης και αποτέλεσε μέρος του Δήμου Ναυπακτίας.
Κατά την διάρκεια του 20ου αιώνα ο πληθυσμός της Άνω Χώρας παρουσίασε μείωση, ακολουθώντας παρόμοια τύχη με τα περισσότερα ορεινά χωριά. Τα τελευταία χρόνια όμως γνωρίζει σημαντική τουριστική ανάπτυξη, συγκρατώντας τον πληθυσμό της. Το χωριό διαθέτει σήμερα ξενοδοχεία, ενοικιαζόμενα δωμάτια και εστιατόρια ενώ ως πρώην έδρα δήμου διαθέτει και Κέντρο Υγείας.

Πολιτισμός

Στα πλαίσια της πολιτιστικής προβολής του χωριού, λειτουργεί από το 2016 λαογραφικό μουσείο ενώ τα τελευταία χρόνια διεξάγεται κάθε Οκτώβρη η επονομαζόμενη "Γιορτή κάστανου και τσίπουρου" με πλήθος επισκεπτών από τις γύρω περιοχές.
Υδρόγειος σφαίρα του Στράβωνα

Ιστορική αναδρομή

Ήδη ο Ερατοσθένης είχε υπολογίσει την περιφέρεια της σφαιρικής Γης και είχε εκφράσει την θεωρία της γεωκεντρικότητας του σύμπαντος. Ο Κράτης από την Μάλλο της Κιλικίας είχε κατασκευάσει την πρώτη υδρόγειο σφαίρα, την οποία παρουσίασε στην Πέργαμο. Περιείχε τέσσερα μέρη ξηράς που περιβρέχονταν από θάλασσα, και διέκρινε πέντε ζώνες: δύο πολικές, δύο εύκρατες και μια τροπική. Ο Στράβων γνώριζε την υδρόγειο σφαίρα του Κράτη, την οποία και αναφέρει.

Περιγραφή

Ο Στράβων περιέγραψε την κατασκευή υδρογείων σφαιρών και πρότεινε κανόνες που πρέπει να προσέξουν οι κατασκευαστές τους. Πρότεινε να έχουν μεγάλες διαστάσεις για είναι πιο εύχρηστες. Πρότεινε επίσης να έχουν γραμμές οριζόντιες και κάθετες. Ως γεωγραφικές συντεταγμένες είχε τον ισημερινό και την παράλληλο του μεσημβρινού που έτεμνε τις στήλες του Ηρακλή.